Okbatikhue'ada opudomey do'taj moknopoeonhuahuika'po konig toto'taj huayakhue' hua̱gka'eri mo'e̱a̱pone . Doere kurudyo̱ Diosen huahuadte bo'huadikapone . Ke̱yo̱ 'urua'nanada mo'e̱a̱pone . Do Diostaj ijnigpe̱i̱ka'uy toto'taj huayakhue' hua̱gka'eri i̱jje̱'uynok Diosa kurudyo̱ me'behuika'uyne . Kenere huairi i̱jje̱po ijhuadikay . Konigti opudomey toto'taj huayakhue' huaka'eriomey doere huairi kurudyo̱ bo'huadikapone .
